หุ้น 5 เม.ย. ร่วง 15.68 จุด
ดัชนีปิดที่ 1,182.41 จุด ลดลง 15.68 จุด หรือ 1.31 % มูลค่าการซื้อขาย 29,666 ล้านบาท
5 เม.ย. 2555

ดัชนีปิดที่ 1,182.41 จุด ลดลง 15.68 จุด หรือ 1.31 % มูลค่าการซื้อขาย 29,666 ล้านบาท 
นายปริญทร์ กิจจาทรพิทักษ์ รักษาการผู้บริหารสายงานวิเคราะห์หลักทรัพย์ บล.เคทีบี (ประเทศไทย) เปิดเผยว่า วันนี้ดัชนียังอยู่ในช่วงการปรับฐาน เพราะหลายวันที่ผ่านมาดัชนีได้ปรับขึ้นมาต่อเนื่อง โดยเฉพาะวันที่ 3 เม.ย.ที่ผ่านมาที่ดัชนีได้ขึ้นไปทดสอบจุดสูงสุดเดิมที่ 1,214  จุด เป็นครั้งที่ 2 ดังนั้นเมื่อดัชนีปรับขึ้นไม่ได้ ก็ทำให้เกิดแรงขายทำกำไรออกมา ประกอบกับนักลงทุนไทยคงต้องการกอดเงินสดเพราะมีวันหยุดยาวต่อเนื่อง
อย่างไรก็ตาม ในระยะยาวคาดว่าดัชนียังมีโอกาสเพิ่มขึ้นได้เนื่องจากยังไม่มีปัจจัยใหม่เข้ามาเสริมบบรรยากาศการลงทุน  แต่คงยังไม่ใช่สัปดาห์หน้าที่ดัชนีจะปรับขึ้นไปสู่ระดับเดิม เนื่องจากเป็นปกติต้องใช้เวลาปรับฐานสักระยะก่อนจะมีการปรับตัวขึ้นอีกครั้ง
ทั้งนี้ สัปดาห์หน้า (10-12 เม.ย.) คาดว่าดัชนีจะมีการเคลื่อนไหวผันผวนที่สูง มีโอกาสเคลอื่นไหวทั้งในแนวลบและบวกตลอดสัปดาห์  ให้แนวรับที่ 1,175 จุด แนวต้านที่ 1,200 จุด กลยุทธ์ซื้อขายระยะสั้นในหลกัทรัพบย์ที่มีสภาพคล่องสูงอย่างกลุ่มพลังงาน ธนาคารพาณิชย์ และอาหาร
หลักทรัพย์ที่มีมูลค่าการซื้อขายสูงสุด 5 อันดับ ได้แก่
IVL           มูลค่าการซื้อขาย 1,707  ล้านบาท ปิดที่ 36.00 บาท ลดลง 0.50 บาท (-1.37%) 
KBANK    มูลค่าการซื้อขาย 1,471 ล้านบาท ปิดที่ 153.00 บาท ลดลง 4.00 บาท (-2.55%) 
CPF         มูลค่าการซื้อขาย 1,409 ล้านบาท ปิดที่ 37.75 บาท เพิ่มขึ้น 0.25 บาท (+0.67%) 
PTTGC     มูลค่าการซื้อขาย 1,296 ล้านบาท ปิดที่ 68.25 บาท ลดลง 0.50 บาท (-0.73%) 
ADVANC มูลค่าการซื้อขาย 1,236 ล้านบาท ปิดที่ 174.50 บาท ลดลง 7.00 บาท (-3.86%)